Introduction générale yebda la yettru yebɣa ad tt-yaɣ. Yenna-as i yemma-s ad as-tawi tameṭṭut-nni i t-iluqben di tejmaɛt, iwakken ad as-tini anda i tella Ɛelǧiya n weḥtut iwakken ad yezweǧ yid-s. Teḥka-as-d akk fell-as, azekka-nni kan yebda la yettnadi fell-as. Deg ubrid-is, yettmagar-d aṭas n wuguren, lamaɛna daymen yettaf-asen-d tifrat, armi i yewweḍ s axxam-nni n ṣelṭan. Llin-as-d tawwurt, twala-t-id Ɛelǧiya si ṭṭaq dɣa iɛajeb-as-d akka di ṣṣifa. Ma yebɣa ad tt-yaɣ, baba-s yesɛa curuṭ, ma yezmer-asen atan ad tt-yaɣ, ma ur asen-yezmir ara, ur tt-yettaɣ ara. Ɛelǧiya-agi tesɛa taxatemt, ad tt-ḍewwer kan, ad yeḍru kullec. Imi is-yeɛǧeb mliḥ, tenna-as Ɛelǧiya ad yeqbel akk curuṭ n baba-s, syin ayen is-d-yenna ṣelṭan ad t-yexddem, ad as-yini yerbaḥ. Taqcict-nni teẓra belli ur yezmir ara i wanect-nni n curuṭ, dɣa tettɛawan-it s txatemt-is. Armi d yiwen n wass, yefka-as ṣelṭan ad iqedder azeqqur n wuzzal s umenṭas n tasemt, dɣa mi id-iɛedda, yenṭeg-as uqeccuḍ s allen dɣa yedarɣel. D Ɛelǧiya i yebɣan ad as-yeḍru wanect-a i baba-s iwakken ad terwel akked uqcic-nni, dayen aɛyan. Rewlen, dɣa baba-s yebda yettnadi fell-asen, lamaɛna daymen ur ten-id-yeṭṭaf ara axaṭer Ɛelǧiya s txatemt-is tettaf-d tiḥila s wayen i rewlen.